യോഗനാദം വാര്ഷികവരി കൈമാറി കൊല്ലം: നമ്മുടെ യോഗനാദം മെഗാ കാമ്ബയിന്റെ ഭാഗമായി എസ്.എന്.ഡി.പി യോഗം കൊല്ലം യൂണിയനില്പ്പെട്ട 75 ശാഖകളില് നിന്നുള്ള പുതിയ യോഗനാദം വാര്ഷികവരിക്കാരായ 670 പേരുടെ ലിസ്റ്റും 268000 രൂപയുടെ ഡി.ഡിയും കൊല്ലം യൂണിയന് പ്രസിഡന്റ മോഹന് ശങ്കര്, സെക്രട്ടറി എന്. രാജേന്ദ്രന്, യോഗം കൗണ്സിലര് പി. സുന്ദരന് എന്നിവര് യോഗം ജനറല് സെക്രട്ടറി വെള്ളാപ്പള്ളി നടേശന് കൈമാറി. കൊല്ലം എസ്.എന് ട്രസ്റ്റ് ഹയര് സെക്കന്ഡറി സ്കൂളിലെയും ഹൈസ്കൂളിലെയും ടീച്ചിംഗ് ആന്ഡ് നോണ് ടീച്ചിംഗ് സ്റ്റാഫില് നിന്ന് സംഭരിച്ച വാര്ഷികവരി സംഖ്യയും മാനേജമെന്റ് പ്രതിനിധിയായ എന്. രാജേന്ദ്രന് ജനറല് സെക്രട്ടറിയെ ഏല്പ്പിച്ചു.